Lieke Klaver

Lieke Klaver (Velsen, 1998ko abuztuaren 20a) herbeheretar atleta bat da.

 Kirol ibilbidea 
8 urte zituela Streker Atletiek Vereniging taldean hasi zen atletismoa praktikatzen. 15 urte zituela Munduko 20 urtez azpiko txapelketan 4x100 metrotako lasterketa korritu zuen eta urtebete beranduago Europako 20 urtez azpiko txapelketan 200 metrotako finalean sartu zen. 17 urte zituela Herbeheretako senior mailako txapelduna izan zen 200 metrotan.

Udako Olinpiar Joko bitan parte hartu zuen; bi domina lortu zituen Parisen 2024an, urrezkoa 4 × 400 m lasterketa mistoan eta zilarrezkoa 4 × 400 m lasterketan. Tokion 2020an laugarren lekuan gelditu zen azken proba horretan.

Bi domina irabazi zituen Munduko Atletismo Txapelketan, 2022. eta 2023. urteetan; hiru domina Pista Estaliko Munduko Atletismo Txapelketan, 2022. eta 2024. urteetan; eta zilarrezko domina bat Errelebo Lasterketen Munduko Txapelketan, 2024an. 2025ean Tokion bi domina berri lortu zituen, zilarrezkoa eta brontzazkoa, 4x400 metrotako lasterket bietan.

Lau domina lortu zituen Europako Atletismo Txapelketan, 2022. eta 2024. urteetan, eta hiru domina Pista Estaliko Europako Atletismo Txapelketan, 2021. eta 2023. urteetan. Europako Jokoetan urrezko bi domina lortu zituen (200 m eta 4 × 100 m), 2023an.

 Nazioarteko palmaresa 
Olinpiar JokoakUrteaLekuaDominaProba2024Paris (Frantzia)4 × 400 m mistoa4 × 400 mMunduko TxapelketaUrteaLekuaDominaProba2022Eugene (AEB)4 × 400 m mistoa2023Budapest (Hungaria)4 × 400 m2025Tokio (Japonia)4 × 400 m mistoa4 × 400 m erreleboakPista estaliko Munduko TxapelketaUrteaLekuaDominaProba2022Belgrad (Serbia)4 × 400 m2024Glasgow (Erresuma Batua)4 × 400 m400 mMunduko Errelebo Lasterketen TxapelketaUrteaLekuaDominaProba2024Nassau (Bahamak)4 × 400 m mistoaEuropako JokoakUrteaLekuaDominaProba2023Chorzów (Polonia)200 m4 × 100 mEuropako TxapelketaUrteaLekuaDominaProba2022Munich (Alemania)4 × 400 m2024Erroma (Italia)4 × 400 m400 m4 × 400 m mistoaPista estaliko Europako TxapelketaUrteaLekuaDominaProba2021Toruń (Polonia)4 × 400 m2023Istanbul (Turkia)4 × 400 m400 m2025Apeldoorn (Herbehereak)400 m4 × 400 m

 Erreferentziak 

 Ikus, gainera 
Atletismoa 2024ko Udako Olinpiar Jokoetan

 Kanpo estekak 
  World Athletics

Kategoria:Emakume atletak
Kategoria:Lasterkariak
Kategoria:Olinpiar Jokoetako urrezko dominadunak atletismoan
Kategoria:Herbehereetako atletak
Kategoria:2020ko Udako Olinpiar Jokoetako atletak
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak
Kategoria:Olinpiar Jokoetako zilarrezko dominadunak atletismoan